Rundunar tsaron Jamhuriyar Nijar (Faransanci Forces Armées Nigeriennes) (F.A.N) ta kunshi rassa na hukumomin tsaron ƙasar Nijar wadanda suka haɗa da Sojojin Kasar na Nijar,Sojojin saman Nijar, Jandarma,Gardin sarki da Yansandan Nijar.Sojojin kasa da Sojojin sama da Jandarma duka suna karkashin gudanarwar Ma'aikatar tsaro ta Nijar ne. Yayin da Gardin sarki da Yansandan Nijar suke karkashin gudanarwar ma'aikatar cikin gida ta Nijar.Dukkannin hukumomin tsaro na Nijar suna samun horon su ne a shiga irin ta hukumar tsaro.Shugaban ƙasar Nijar shine Babban kwamandan tsaro na Nijar. Duka sojojin kasa da na saman Nijar Shugabannin Soja ne ke tafiyar da gudanarwarsu, wato Shugaban rundunar Sojoji, (Faransanci; Chef d'Etat Major des Armées). Gabaki ɗayansu kuma hukumar hadaka ta shugabannin sojoji ne ke gudanar da su (Faransaci: Etat Major General des Armées). Sannan kuma kowanne reshe na rundunar yana da na shi shugaban. Babban Hafsan hafsoshi na sojojin Nijar shi ne mai bayar da dukkan umarni ga rundunonin tsaro yayin da shi kuma ya ke karbar umarni daga ministan tsaro na kasar wanda shi kuma farar hula ne.